Slabá menštruácia
Dobrý večer prajem.
Chcem sa opýtať..
V piatok som mala nechránený sex...
V stredu prišla menštruácia ale slabá môžem byť tehotná???keď doteraz vždy druhy deň bola strašne silná.Ďakujem
Dobrý deň
Ďakujeme za Vašu otázku
Žena môže otehotnieť v ktorejkoľvek fáze menštruačného cyklu. Na otehotnenie však treba uvoľnenie zrelého vajíčka z folikulu - ovuláciu. To sa najčastejšie deje približne medzi 12-16 dňom menštruačného cyklu. Samozrejme je to veľmi individuálne a ovulácia môže byť posunutá. Vajíčko je schopné oplodnenia 12 hodín po ovulácii, toto obdobie je predĺžené o životnosť spermií v ženskom tele (3-5 dní) a preto je šanca na otehotnenie aj pri pohlavnom styku počas 4-5 dní pred očakávaným dňom ovulácie, prípadne deň po nej. Mimo ovulácie nie je možné otehotnieť.
Na základe vami uvedených informácií nie je možné vyhodnotiť riziko otehotnenia. Ak máte podozrenie o tom či môžete byť tehotná, odporúčam vám urobiť si tehotenský test. Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie. Na trhu sú však dostupné aj tehotenské testy s vysokou citlivosťou, ktoré je možné vykonať najskôr 5 dní pred očakávanou menštruáciou. Ďalšou možnosťou je návšteva gynekológa.
Prajem pekný zvyšok dňa
S pozdravom, PharmDr. Lucia Kubáňová